Muistan puhuneeni asiasta naudanlihatuottajille ensimmäistä kertaa 1990-luvun puolivälissä. Simppeli lähtökohta on, että jos tätä kehitystä ei rajoiteta, elinolosuhteet menevät niin huonoiksi, että on ihan turha yrittää pitää mitään bisnestä pystyssä. Olemme myös käytännössä huomanneet Koneella, että kun 90-luvulla meille tuli uudet tuotteet, markkinoiden ylivoimaisesti energiatehokkaimmat hissit, se oli loistava myyntivaltti ja varmaan yksi syy siihen, että kasvoimme esimerkiksi Kiinan suurimmaksi hissinvalmistajaksi. Nykyään Hyvinkään-tehtaallamme mitään ei mene kaatopaikalle. Se, mitä ei käytetä, menee kierrätykseen. Ei mielestäni tarvitse olla suuri ajattelija huomatakseen, että raaka-aineen hyötykäyttö on fiksumpaa kuin kaatopaikalle vieminen.